# Aodoù-an-Arvor

Aodoù-an-Arvor :
| Anv gallek (ofisiel) | Côtes-d'Armor |
| Bro | Breizh |
| Melestradurezh ||
| Riez | Frañs |
| Rannvro | Rannvro Breizh |
| Pennlec'h (prefeti) | Sant-Brieg |
| Isprefetioù | Dinan Gwengamp Lannuon |
| Prezidant ar c'huzul-departamant | Christian Coail (PS) |
| Prefed | Stéphane Rouvé |
| Kod EBSSA | 22 |
| Kod ISO 3166-2 | FR-22 |
| Kod Eurostat NUTS-3 | FR521 |
| Poblañsouriezh ||
| Poblañs | 603 640 ann. (2020) |
| Stankter | 88 ann./km² |
| Douaroniezh ||
| Kenurzhiennoù | 48° 19′ 59″ Norzh 2° 49′ 59″ Kornôg / 48.333, -2.833 |
| Gorread | 6 878 km² |
| Adrannoù ||
| Arondisamantoù | 4 |
| Pastelloù-bro | 5 |
| Kantonioù | 27 |
| Etrekumuniezhioù | 8 |
| Kumunioù | 356 |
| kemmañ |
Aodoù-an-Arvor (Côtes-d'Armor e galleg hag ent-ofisiel) a zo unan eus ar pemp departamant a oa bet savet e Breizh da heul ar Reveulzi c'hall. E norzh ar vro emañ, Sant-Brieg eo ar pennlec'h anezhañ, hag an 22 an niverenn roet dezhañ.
Betek 1990 e veze graet Kostezioù-an-Norzh, Aodoù-an-Hanternoz, Aodoù-Kreiznoz pe c'hoazh Arvorioù-an-Nord (Côtes-du-Nord e galleg) anezhañ e brezhoneg.

## Istor

Dizunvan eo an departamant, bodet en-dro da gêr Sant-Brieg. An 3/5vedenn a zo e Breizh-Uhel hag an 2/5 e Breizh-Izel. Al lodenn vrasañ eus Bro-Sant-Brieg a zo aet d'ober anezhañ anat eo, met un nebeud parrezioù diouti a zo er Mor-Bihan. War-dro an hanter eus Bro-Sant-Maloù a zo e-barzh ivez, pa 'mañ ar peurrest anezhi en Il-ha-Gwilen hag er Mor-Bihan. Ul lodenn eus Bro-Zol er reter, Kernev-Uhel, er mervent, hag al lodenn vrasañ eus Bro-Dreger, er gwalarn, tammoù bihan eus Bro-Wened er mervent-su a ya d'ober ar peurrest.

## Kêrioù brasañ

* Sant-Brieg
* Dinan
* Lambal
* Loudieg
* Lannuon
* Gwengamp
* Plerin

## Brezhoneg
### Ar Brezoneg er Skol

* 1934-1936: ar c'huzul-departamant a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

### Deskadurezh

* 21 gumun a oa skolioù Diwan pe skolioù divyezhek enno e 2009. 2,6% eus bugale an departamant a zo enno er c'hentañ derez.

## Liammoù etrebroadel
### Keveleriñ

| Bro | Strollegezh | Abaoe |
| Niger | Departamant Tchirozérine | 1987 |
| Tunizia | Gouarnelezh Gabès | 1989 |
| Polonia | Voivodelezh Mazury-Warmia | 1991 |
| Viêt Nam | Proviñsoù Nghệ An ha Hà Tĩnh | 1993 |
| Wallonia | Proviñs Liège | 1996 |

## Gwelet ivez

* Arondisamantoù Aodoù-an-Arvor
* Kantonioù Aodoù-an-Arvor
* Kumunioù Aodoù-an-Arvor
* Kuzulierion jeneral Aodoù-an-Arvor

## Liammoù diavaez

a vo kavet e Wikimedia Commons.
* Lec'hienn ar C'huzul-departamant
* Lec'hienn ar stad c'hall en departamant (prefeti)
* Touristañ en Aodoù-an-Arvor
* Anv kozh an departamant: Aodoù-an-Hanternoz
* Anv nevez an departamant: Aodoù-an-Arvor

## Dave ha notennoù

* ↑ Roadennoù ofisiel e lec'hienn an EBSSA
* ↑ "Kostez-an-Nord / Kostezioù-an-Nord", Devri: le dictionnaire diachronique du breton
* ↑ War lec'hienn KerOfis (Ofis Publik ar Brezhoneg)
* ↑ "Aodoù-Kreiznoz", Devri: le dictionnaire diachronique du breton
* ↑ Meneget e 1793, gwelet "Arvorioù-an-Nord", Devri: le dictionnaire diachronique du breton
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 264, Kemper, Nouvelles Éditions Bretonnes, 1936
* ↑ Ofis Publik ar Brezhoneg